Знаете ли какво означава Trump
Някой казал, че Трета световна война щяла да започне на 13 май, но нямаше изложени аргументи в потвърждение на подобно предвиждане. Наблюдаваме обаче как аргументите започнаха да се трупат около слабия вътрешно-политически авторитет на новия президент на САЩ и възможността му да решава този проблем с ударни военни акции в други държави. Веднага след унищожаване на част от сирийските военно-въздушни сили с ракети „Томахоук“, рейтинга на обществено одобрение към Доналд Тръмп в САЩ рязко се покачи. Започнаха да го хвалят дори негови политически опоненти, което явно му харесва и в „Тутър“ сам той взе да показва резултати от емпирични социологически изследвания в този смисъл. Употреби също невиждана до момента бомба в Афганистан, независимо мнението с последвалите критики лично от президента на страната Хамид Карзай. Но вътрешно-политическия ефект от соловите въоръжени акции бързо отшумява, а външно-политически, оставени без продължение, те носят контрапродуктивни последици с оглед целесъобразността и в не особено дългосрочен план. Тъй като няма как с тях да се компенсира продължаващото обществено неодобрение към позьора самохвалко в САЩ, предвид интересите на частния военно-промишлен комплекс, който изглежда се е постарал да качи такъв човек на президентския им пост, ето че нуждата там за нови и още по-големи военни приключения по земното кълбо неудържимо расте. Независимо дали така се решават проблеми на международната сцена, и че, със съпътстващата дипломатическа дейност, впрочем, при известния исторически опит, съществуващите проблеми по този начин винаги се задълбочават. В международната общност, след избирането на Тръмп, известно време бе настъпило своеобразно изчакване за ориентация точно какъв ще бъде политическия курс от Вашингтон на фона на предизборните обещания и противоречията за личността на Тръмп. Осезаемо, това вече е приключило към края на април и едва ли някой се изненадва каква част от опасенията, изразени спрямо този човек още в самата предизборна надпревара, се оказват наистина основателни